
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Καλλιθέας 


(Ν. Αττικής). .... 1 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του Οικισμού Χορευτού της κοινότητας 

Ζαγοράς (Ν. Μαγνησίας). 2 

Έγκριση μεταφοράς συντελεστή δόμησης διατηρητέου ακινήτου που 
βρίσκεται εντός του ρυμοτομικού σχεδίου του Δήμου Αθηναίων 
(Ν. Αττικής). 2 


ΠΟΛΕΟΔΟΜΙΑ 

ΔΙ ΑΤΑΓΜΑΤ Α 

(1) 

Εγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Καλλιθέας (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις διατάξεις των άρθρων 2,3 και 7 του Ν. 1032/1980 «Περίσυ- 
ατάσεως Υπουργείου Χωροταξίας, Οικισμού και Περιβάλλοντος» (Α' 

5. Τις διατάξεις του εδαφ. ιδ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Την υπ’ αριθ. 7797/29.3.1988 πράξη συναίνεσης της Ευαγγε¬ 
λίας Βεντούρα αποκλειστικής κυρίας του παρακάτω περιγραφομένου 
ακινήτου. 

7· Την υπ αριθ. ΑΠ. 37088/9.5.19988 αίτηση της Ευαγγελίας 
Βεντούρα για την έκδοση τίτλου μεταφοράς συντελεστή δόμησης. 

8. Την υπ αριθμ. 8 (συν. 1) 1989 γνωμοδότηση του Κεντρικού Συμ¬ 
βουλίου Χωροταξίας, οικισμού και Περιβάλλοντος. 

9. Την υπ αριθμ. ΑΠ. 59669/28.9.1989 απόφαση του Υπουργού 
Περιβάλλοντος, Χωροταξίας και Δημοσίων" Εργων για προέγκριση της 
σχετικής τεχνικής μελέτης. 


10. Την από 8.11.88 αυτοψία του υπαλλήλου Βασιλείου Αναγνω- 
στόπουλου επιβεβαίωση των εμπλεκομένων στον υπολογισμό του μετα- 
φορόμενου συντελεστή δόμησης στοιχείων του ακινήτου που βρίσκεται 
επί των οδών Σωκράτους και Αγίων Πάντων του ρυμοτομικού σχεδίου 
του δήμου Καλλιθέας με πρόταση του Υπουργού Περιβάλλοντος, Χω-, 
ροταξίας και Δημοσίων Έργων αποφασίζουμε: 

Άρθρο 1 

1. Εγκρίνεται η μεταφορά συντελεστή δόμησης του ακινήτου (βαρυ- 
νομένου), που βρίσκεται εντός του ρυμοτομικού σχεδίου του Δήμου 
Καλλιθέας (Ν. Αττικής) και επί των οδών Σωκράτους και Αγίων Πά¬ 
ντων^ που έχει χαρακτηρισθεί ως διατηρητέο με την υπ’ αριθ. 
ΑΠ.77619/6637/17.12.1987 απόφαση του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (Δ' 15), του οποίου 
την αποκλειστική κυριότητα έχει η παραπάνω αιτούσα την μεταφορά 
του συντελεστή δόμησης, όπως το βαρυνόμενο ακίνητο φαίνεται με στοι¬ 
χεία Α, Β, Γ, Δ, Ε, Ζ, Η, Θ, Θ’, I, Α στο σχετικό πρωτότυπο διάγραμμα 
σε κλίμακα 1:100 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθμ. 21006/1990 πράξη του 
και που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 203,15 τ.μ. 

β) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: (3). 

γ) Ποσοστό κάλυψης:70%. 

δ) Δομήσιμες επιφάνειες που αντιστοιχούν σ’ αυτά: 203,15 
τ.μ.χ3=609,45 τ.μ. 

ε) Δομημένη επιφάνεια: 309,25 τ.μ. (120,55 τ.μ. στο ισόγειο, 
114,24 τ.μ. στον όροφο και 74,46 τ.μ. στο δώμα). 

στ) Μεταφερόμενες δομήσιμες επιφάνειες: 300,20 τ.μ. εκ των 
οποίων 21,65 τ.μ. απο ισόγειο και 278,55 τ.μ. από ορόφους. 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα Ευαγγελίας Βεντούρα για εμβαδόν 300,20 τ.μ. εκ των οποίων 
21,65 τ.μ. από ισόγειο και 278,55 τ.μ. από ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 2 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του Οικισμού Χορευτού της κοινότητας Ζαγο¬ 
ράς (Ν. Μαγνησίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α' 138), όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’αριθ. 367/1987 Π.Δ/γμα(Α' 163). 

4. Τις διατάξεις των άρθρων 2,3 και 7 του Ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις του άρθρου 23 παρ. 1 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137). 

6. Την από 22.3.1989 (αρ. πρωτ. 18848/1989) και 10.5.1989 
(αρ. πρωτ. 38165/1989) αιτήσεις των Ιωάννη Λαμπρόπουλου και Δη- 
μητρίου και Ιωάννου Βαρελόπουλου αντίστοιχα. 

7. Τις 284/2.6.1989 και 477/25.10.1989 γνωμοδοτήσεις του 
Κεντρικού Συμβουλίου Χωροταξίας Οικισμού και Περιβάλλοντος. 

8. Την υπ’ αριθμ. 18402/5.2.1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων για προέγκριση της σχε¬ 
τικής τεχνικής μελέτης με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς συντελεστή δόμη¬ 
σης που εγκρίθηκε με το από 18.8.1988 π.δ/γμα.(Δ’ 628) από το βα- 
ρυνόμενο ακίνητο που βρίσκεται εντός του εγκεκριμένου ρυμοτομικού 
σχεδίου, δήμου Αθηναίων (Ν. Αττικής) μεταξύ των οδών Λουϊζης Ριαν- 
κούρ, Πάγκα, Γερουλάνου και Λασκαρϊδου ιδιοκτησίας Ιωάννου Λα¬ 
μπρόπουλου και Χρήστου και Σωτηρίου Μπάρλα, για το οποίο έχει εκ- 
δοθεί ο υπ’ αριθ. 492/1988 σχετικός τίτλος δικαιώματος μεταφοράς 
συντελεστή δόμησης σε άλλο ακίνητο (ωφελούμενο), που βρίσκεται 
εντός του οικισμού Χορευτού της κοινότητας Ζαγοράς (Ν. Μαγνησίας) 
φερόμενο ως ιδιοκτησία Δημητρίου και Ιωάννη Βαρελόπουλου όπως το 


ωφελούμενο ακίνητο φαίνεται με στοιχεία Ιβ’ Π, Ρ, Τ, Σ, Μ, Ο, I στο 
σχετικό πρωτότυπο διάγραμμα σε κλίμακα 1:200 που θεωρήθηκε από 
τον Προϊστάμενο της Διεύθυνσης Τοπογραφικών Εφαρμογών με την 
34017/1990 πράξη του και που αντίτυπό του σε φωτοσμίκρυνσή δη¬ 
μοσιεύεται με το παρόν διάταγμα. ι 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής ι 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 389,31 τ.μ. που αντιστοιχούν σε 10,50 τ.μ. 
από ισόγειο και 38,09 τ.μ. από ορόφους του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 816,76 τ.μ. 

β) Ποσοστό Κάλυψης: 60%. 

γ) Συντελεστής δόμησης: 1,3966 

δ) Μέγιστο επιτρεπόμενο ύψος του κτιρίου δέκα μέτρα και δύο εκατο¬ 
στά (10,02 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200 που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 34017/1990 πράξη του και που αντίτυπό του σε φωτοσμίκρυνση 
δημοσιεύεται με το παρόν διάγραμα. | 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα του Ιωάννου Λαμπρόπουλου για το υπολειπόμενο και μη χρησι- 
μοποιηθέν εμβαδόν των 5,41 τ.μ. (43,50-38,09) από ορόφους σε αντι¬ 
κατάσταση του υπ" αριθ. 492/1988 τίτλου. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 5 Απριλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ I. ΛΙΑΣΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 3 ) 

Έγκριση μεταφοράς συντελεστή δόμησης διατηρητέου ακινήτου που 

βρίσκεται εντός του ρυμοτομικού σχεδίου του Δήμου Αθηναίων (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κλπ» (Α' 58). 

2. Τις διατάξεις του Π.Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του 
Ν.880/1979» (Α'. 138). όπως τροποποιήθηκε με το από 19.6.1987 
Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το Ν.880/1979» (Α' 154) 
όπως τροποποιήθηκε με το υπ’ αριθ. 367/1987 Π. Δ/γμα (Α' 163). 

4. Τις-διατάξεις,των-άρθρων 2,3 και 7 του Ν. 1032/1980 «Περί συ- 

στάσεως Υπουργείου Χωροταξίας, Οικισμού και Περιβάλλοντος» (Α' 
57). \ 

5. Τις διατάξεις τού εδαφ. δ της παραγρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137), 

6. Την υπ’ αριθ. 13879/17.7.1989 πράξη συναίνεσης των Ελένης 
Βαρβάκη, Χριστίνας Ατσαλά, Ελευθερίου-Περικλή Βαρβάκη, Αικατερί¬ 
νης Λαπαρδά, αποκλειστικών κυρίων του παρακάτω περιγραφομένου 
ακινήτου. 

7. Την υπ’ αριθ. 71098/18.10.1988 αίτηση των Ελένης Βαρβάκη, 
Χριστίνας Ατσαλά, Ελευθερίου-Περικλή Βερβάκη, Αικατερίνης Λα¬ 
παρδά, για την έκδοση τίτλου μεταφοράς συντελεστή δόμησης. 

8. Την υπ’ αριθμό 405/23.11.1988 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

9. Την υπ’ αριθμ. 70353/2.11.1989 απόφαση του Υπουργού Περι¬ 
βάλλοντος, Χωροταξίας και Δημοσίων" Εργων για προέγκριση της σχε¬ 
τικής τεχνικής μελέτης. 

10. Την κατόπιν αυτοψίας του υπαλλήλου Βασίλη Αναγνωστόπου- 
λου επιβεβαίωση των εμπλεκομένων στον υπολογισμό του μεταφορόμε- 
νου συντελεστή δόμησης στοιχείων του ακινήτου που βρίσκεται επί της 
οδού Κολοκοτρώνη 59 του ρυμοτομικού σχεδίου του δήμου Αθηναίων, 
με πρόταση του Υπουργού Περιβάλλοντος, Χωροταξίας και Δημοσίων 
Έργων αποφασίζουμε: 


Άρθρο 1 

1. Εγκρίνεται η μεταφορά του συντελεστή δόμησης του ακινήτου (βα- 
ρυνομένου), που βρίσκεται επί της οδού Κολοκοτρώνη 59 του ρυμοτομι¬ 
κού σχεδίου του Δήμου Αθηναίων και έχει χαρακτηρησθεί ως διατηρη¬ 
τέο με το από30.5.1985 (Δ' 349) π.δ/γμα, του οποίου την αποκλει- 
τική κυριότητα έχουν οι Ελένη Βαρβάκη, Χριστίνα Ατσαλά, Ελευθέριος- 
Περικλής Βαρβάκης και Αικατερίνη Λαμπαρδά όπως το βαρυνόμενο 
ακίνητο φαίνεται με στοιχεία Α,Β,Γ,Δ,Α στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από /ον Προϊστάμενο της 
Διεύθυνσης Τοπογραφικών Εφαρμογών με την υπ’ αριθμ. 30012/ 
1990 πράξη του και που αντίτυπό του σε φωτοσμίκρυνση δημοσιεύεται 
με το παρόν διάταγμα. 

2. Τα ειδικότερα στοιχεία του βαρυνομένου ακινήτου και της μεταφο¬ 
ράς συντελεστή δόμησης είναι τα εξής: 

α) Εμβαδόν οικοπέδου: 118,805 τ.μ. 

β) Ποσοστό κάλυψης:70%. 

γ) Συντελεστής δόμησης της περιοχής βάσει του οποίου πραγματο¬ 
ποιείται η μεταφορά: 3,20. 

δ) Δομήσιμες επιφάνειες που αντιστοιχούν σ’ αυτό είναι: 118,805 X 
3,20 = 380,176 τ.μ. βάσει όμως του διαγράμματος κάλυψης (ιδεατό 
στερεό) η μέγιστη επιτρεπομένη δόμηση είναι 363,52 τ.μ. 

ε) Δομημένη επιφάνεια: 228,440 τ.μ. (116,745 τ.μ. στο ισόγειο και 
~111,695 τ.μ. στον όροφο). 

στ) Μεταφερόμενη δομήσιμη επιφάνεια: 135.085 τ.μ. (363,525- 
228,440=135,085) από ορόφους). 

Άρθρο 2 

Εγκρίνεται η χορήγηση τίτλου μεταφοράς συντελεστή δόμησης στο 
όνομα των Ελένης Βαρβάκη, Χριστίνας Α στάλά, Ελευθερίου-Περικλή 
Βαρβάκη και Αικατερίνης Λαμπαρδά για εμβαδόν 135,085 τ.μ. από 
ορόφους. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ. I. ΛΙΑΣΚΑΣ 

